Pjotr Šuiski

Pjotr Ivanovitš Šuiski (vene Пётр Иванович Шуйский; surnud 26. jaanuar 1564) oli Ivan IV aegse Vene tsaaririigi vojevood, sõjaväelane, riigitegelane ja bojaar (1550. aastast); vürst. 

Elulugu
Pjotr Šuiski sündis Ivan Vassiljevitš Šuiski (surnud 1542) pojana. Tema isa vend oli Liivimaa-Moskva sõjas väejuht Vassili Vassiljevitš Šuiski (surnud 1539).

Pjotr Šuiski oli Vene tsaaririigi Pihkva asevalitsejaРусские акты Ревельскаго городского архива. Изд. Археографическою коммисс. под ред. Александра Барсукова. Санкт-Петербург: Тип. А. Катанскаго, 1894, стр 119/120 ja Vene-Liivi sõja (1558–1561) ajal oli ta "Suure polgu" esimene vojevood, osales 1558. aasta suvel edukalt Vastseliina piiskopilinnuse vallutamisel ja Tartu piiramisel ja alistamisel, ning oli pärast Tartu piiskopkonna vallutamist, ka sealne asevalitseja (namestnik).Mitteilungen aus dem Gebiete der Geschichte Liv-, Est- und Kurlands, Band 1, 1840, lk.483 Pärast edukat Tartu vallutamist osales ta ka Rakvere, Põltsamaa, Laiuse, Rõngu ja teiste linnuste vallutamisel. Seejärel, pärast vaherahu sõlmimist, läks ta Moskvasse, kus tsaar Ivan Julm talle saavutuste eest ohtralt kingitusi tegi. Pärast seda, kui liivimaalased ordu koadjuutor Gotthard Kettleri juhtimisel olid üritanud venelastele vastulööki anda, kiirustas ta 1559. aastal tagasi Liivimaale. Koos vojevoodide vürst Ivan Mstislavskivene Иван Фёдорович Мстиславский, vürst Vassili Serebrjanõivene Василий Семёнович Серебряный (ObolenskiРюриковичи. Прошлое в лицах (ix—xvi вв.). Биографический словарь., 2002, ISBN 5224038626 lk.126) ja Andrei Kurbskiga said nad 1560. aastal venelaste valdusse ka Eberhard von Syburgi juhtimise all olnud Aluliina ja Wilhelm Fürstenbergilt ka Liivi ordu võimsaima linnuse Viljandi. Hiljem piirasid nad pikka aega ka Tallinna.

1563. aastast oli ta Polotski asevalitseja.

Ta hukkus 26. jaanuaril 1564 Liivi sõja Vene-Poola sõja leedulaste ja venelaste vahelises Čašniki lahingus (leedu k. Ūlos mūšis) Ūla jõe (leedu k. Ūlos upė) ääres ja maeti Leedu suurhetmani Mikołaj Radziwiłł Musta (1515–1565) poolt Vilniusse.

Vaata ka
Viljandi piiramine
Jeruusalemma mäe lahing 11. septembril 1560.

Viited

Kirjandus
Dorpat. Der Bojar, Statthalter zu Pleskau, Fürst Peter Ivanowicz Szuiski fordert den B. von Reval auf, sich dem Grossfürsten zu ergeben // Archiv für die Geschichte Liv-, Est- und Curlands... Bd. VI. Reval, 1879. S. 65–66. Nr. 18; 2) 1558, Juli. 21.
Dorpat. Knäs Peter Ivanowisch Schuiski u. A. fordern die Stadt Reval zur Unterwerfung auf // Ibid. Bd. II. Reval, 1862. S. 318. Nr. 278.

Välislingid
Biografija.ru: Шуйский князь Петр-Гурий Иванович
Biografija.ru: Шуйский князь Петр Иванович
Грамота князя Петра Ивановича Шуйского в Ревель с требованием сдачи, 21.07.1558

Kategooria:Šuiskid
Kategooria:Venemaa väejuhid
Kategooria:Vene-Liivi sõda
Kategooria:Moskva tsaaririik
Kategooria:Surnud 1564